Document ID: 32004R1465

KOMISIJAS REGULA (EK) Nr. 1465/2004
(2004. gada 17. augusts)
par pastāvīgu atļauju izmantot barībā piedevu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9.d panta 1. punktu,
tā kā:
(1)
Direktīva 70/524/EEK paredz, ka piedevas var laist apgrozībā tikai tad, ja ir piešķirta Kopienas atļauja. Šīs direktīvas C pielikuma II daļā minētās piedevas atļauts izmantot bez termiņa ierobežojuma, ja tās atbilst atsevišķiem nosacījumiem.
(2)
Komisijas Regula (EK) Nr. 1352/2000 (2) pirmoreiz uz laiku atļāva izmantot ar Aspergillus oryzae (DSM 11857) iegūtās 6-fitāzes fermentu preparātu gaļas cāļu, dējējvistu, gaļas tītaru, nobarojamu sivēnu un cūku barībā un Komisijas Regula (EK) Nr. 261/2003 (3) šo fermentu preparātu atļāva izmantot sivēnmāšu barībā.
(3)
Tika iesniegti jauni dati, atbalstot lūgumu piešķirt atļauju šā preparāta izmantošanai bez termiņa ierobežojuma. Novērtējumā konstatēts, ka Direktīvā 70/524/EEK paredzētie nosacījumi šādas atļaujas saņemšanai ir izpildīti.
(4)
Attiecīgi ir jāatļauj bez termiņa ierobežojuma izmantot šo preparātu atbilstoši pielikumā izklāstītajiem nosacījumiem.
(5)
Preparāta novērtējums liecina, ka vajadzīgas konkrētas procedūras, lai pasargātu darbiniekus no pielikumā norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darbinieku drošību un veselības aizsardzību darbā (4).
(6)
Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Pielikumā minēto fermentu grupas preparātu atļauts izmantot bez termiņa ierobežojuma kā piedevu dzīvnieku barībā atbilstīgi šajā pielikumā izklāstītajiem nosacījumiem.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 17. augustā

Labels: 17
6